Νίκολα Χρίστιτς

Ο Νίκολα Χρίστιτς (σερβικά: Никола Христић) (Σρέμσκα Μιτρόβιτσα 10 Αυγούστου 1818 - Βελιγράδι 26 Νοεμβρίου 1911), ήταν Σέρβος συγγραφέας, πολιτικός, υπουργός και τέσσερις φορές πρωθυπουργός του Βασιλείου της Σερβίας.

 Βιογραφία 
Γεννήθηκε στη Σρέμσκα Μιτρόβιτσα της τότε Αυστροουγγαρίας από οικογένεια με ελληνικές ρίζεςJovanka Djordjević Jovanović, Ευρωπαϊκή Εταιρεία Νεοελληνικών Σπουδών, Γ΄ συνέδριο της Ευρωπαϊκής Εταιρείας Νεοελληνικών Σπουδών, Οι Έλληνες της διασποράς μεταξύ των Σέρβων . Πήγε στη Σερβία το 1840 όπου έγινε δικαστικός υπάλληλος κι έπειτα διευθυντής της αστυνομίας στο Βελιγράδι. 

Ήταν παντρεμένος με την Τζούλιαν Πέρισιτς και απέκτησαν 12 παιδιά. Γιος του ήταν ο μετέπειτα πολιτικός Κόστα Χρίστιτς (1852-1927) κι εγγονός του ο συνθέτης Στέβαν Χρίστιτς(1885-1958). 

Ο Χρίστιτς έγραψε πολλά άρθρα στο λογοτεχνικό ημερολόγιο "Avala". Δημοσίευσε τη μετάφραση του Lermontov, μία από τις πρώτες στη λογοτεχνία της ΣερβίαςΙστορική βιβλιοθήκη, Λογοτεχνικό περιοδικό Avala . Δημοσίευσε τις αναμνήσεις του από την περίοδο 1840-1860 σε βιβλίοНикола Христић,Витомир Христић, Мемоари 1840-1862.

Πέθανε στο Βελιγράδι στις 26 Νοεμβρίου 1911, η κηδεία του έγινε στις 28 Νοεμβρίου Коста Н. Христић: „Записи старог Београђанина“, Нолит, Београд 1989, стр. 519-520, ISBN 86-19-01637-7.

 Πολιτικός του Βίος 
Το 1856 εκλέχτηκε δήμαρχος του Βελιγραδίου, κατά τη δημαρχία του η πόλη είχε μόλις δύο φανάρια για νυχτερινό φωτισμό των δρόμων και με το τέλος της θητείας του είχε 360. Το 1860 διορίσθηκε υπουργός εσωτερικών και το 1867 - 1868 για πρώτη φορά πρωθυπουργός. Την περίοδο 1883 - 1884 αναλαμβάνει πάλι πρωθυπουργός και υπουργός Εσωτερικών, και από το 1884 διορίστηκε αντιπρόεδρος του συμβουλίου της Επικρατείας. Για τρίτη φορά έγινε πρωθυπουργός την περίοδο 1888 - 1889 και τελευταία φορά το 1894 - 1895. Το 1901 αποσύρθηκε από την πολιτική. 

 Παραπομπές 

Εξωτερικοί σύνδεσμοι


Κατηγορία:Πρωθυπουργοί της Σερβίας
Κατηγορία:Δήμαρχοι Βελιγραδίου
Κατηγορία:Υπουργοί εσωτερικών της Σερβίας
Κατηγορία:Σέρβοι λογοτέχνες
Κατηγορία:Σέρβοι μεταφραστές